Famîleya pelkerengan
Famîleya pelkerengan, famîleya penca hirçê (Acanthaceae) famîleyeke riwekan e, di koma gezika derewîn (Lamiales) de cih digire. 246 cins, bi qasî 2500 cureyên vê famîleyê hene. Gihayên tropîk, devî û lavlavk (leflefok) in. Ji cihên germ û tropîk hez dikin. Bi giranî li Afrîka, Malezya, Îndonezya û navenda Amerîkayê cihwarbûyî ne. Li Kurdistanê jî gelek cureyên famîleyê diçên.